ΓΡΑΠΤΗ ΕΡΩΤΗΣΗ E-2864/99

υποβολή: Mara Sornosa Martnez (PSE) προς την Επιτροπή

(18 Ιανουαρίου 2000)

Θέμα: Παράβαση της οδηγίας για «Τηλεόραση χωρίς Σύνορα» στην Ισπανία

Η Ισπανική Ένωση Καταναλωτών (OCU) κατήγγειλε πρόσφατα ότι κατά την φετινή διαφημιστική εκστρατεία των Χριστουγέννων το μεγαλύτερο μέρος των ισπανικών τηλεοπτικών καναλιών εκπέμπουν κατά μέσο όρο 1 000 διαφημίσεις ημερησίως κατά τη διάρκεια των ωρών παιδικής τηλεθέασης και ότι επίσης το 5 % αυτών των διαφημιστικών εκπομπών δεν σέβονται την ισχύουσα νομοθεσία.

Η αναθεωρημένη οδηγία για την «Τηλεόραση χωρίς Σύνορα», την οποία τα κράτη μέλη ήτανποχρεωμένα να μεταφέρουν στη νομοθεσία τους το αργότερο έως τις 30 Δεκεμβρίου 1998,ποστηρίζει μεταξύ άλλων ότι:

- η τηλεοπτικές διαφημίσεις και οι τηλεπωλήσεις πρέπει να ξεχωρίζουν σαφώς από τοπόλοιπο πρόγραμμα,

- οι τεχνικές επηρεασμού τουποσυνείδητου και οι συγκαλυμμένες τηλεπωλήσεις εξακολουθούν να απαγορεύονται,

- οι διαφημιστικές παρεμβολές δεν μπορούν να πραγματοποιούνται κατά τη διάρκεια των ειδήσεων, αθλητικών εκπομπών, ντοκυμαντέρ και λοιπών προγραμμάτων για τα οποία δεν προβλέπεται φυσική διακοπή,

- ο χρόνος μετάδοσης διαφημίσεων δεν πρέπει ναπερβαίνει το 20 % μιας συγκεκριμένης ώρας εκπομπής,

- οι διαφημίσεις δεν μπορούν να μεταφέρουν μηνύματα διακρίσεων λόγω φύλου, φυλής, κλπ.

Στο σημερινό ισπανικό τηλεοπτικό πανόραμα δεν φαίνεται να τηρείται καμία από τις προαναφερθείσες αρχές, πράγμα που αποδεικνύεται από τα στοιχεία που δημοσίευσε η OCU και την απλή παρακολούθηση του φάσματος προγραμματισμού οποιουδήποτε ισπανικού καναλιού. Ενόψει των γεγονότων αυτών:

Έχειπόψη της η Επιτροπή τη δημόσια καταγγελία των ισπανών καταναλωτών;

Διαθέτει η Επιτροπή στοιχεία βάσει των οποίων να μπορεί να κρίνει κατά πόσο οι τηλεοράσεις στην Ισπανία τηρούν τις αρχές της κοινοτικής οδηγίας;

Θεωρεί η Επιτροπή ότι, εν αναμονή της 31ης Δεκεμβρίου 2000 κατά την οποία προβλέπεται από την οδηγία να εκπονηθεί έκθεση σχετικά με την εφαρμογή της οδηγίας στα κράτη μέλη, θα ήταν σκόπιμο να επιταχυνθούν οι έρευνες σχετικά με το εν λόγω στάδιο εφαρμογής της σχετικής νομοθεσίας,

Θα ήταν διατεθειμένη η Επιτροπή να προβεί σε διαβήματα προς τις ισπανικές αρχές για να τις πιέσει να εφαρμόσουν την κοινοτική νομοθεσία περί ραδιοτηλεοπτικών μεταδόσεων;

Απάντηση της κας Reding εξ ονόματος της Ευρωπαϊκής Επιτροπής

(22 Φεβρουαρίου 2000)

Η Ευρωπαϊκή Επιτροπή έχει δεχθεί πολλές καταγγελίες σχετικά με τη μη τήρηση σε ορισμένα κράτη μέλη των κανόνων που ισχύουν στον τομέα της διαφήμισης. Η Επιτροπή συγκεντρώνει τη στιγμή αυτή τα στοιχεία που απαιτούνται προκειμένου να αξιολογήσει σε ποιο βαθμό οιποτιθέμενες παραβιάσεις συνιστούν παράβαση εκ μέρους των εν λόγω κρατών μελών με στόχο να λάβει τα κατάλληλα διορθωτικά μέτρα.

Στην Ισπανία τα προβλήματα αφορούν κυρίως τις πρακτικές ορισμένων τηλεοπτικών καναλιών. Έχει ξεκινήσει διαδικασία παράβασης λόγω παράληψης βάσει του άρθρου 226 (πρώην άρθρο 169) της συνθήκης ΕΚ για τη παραβίαση στην Ισπανία των κανόνων όσον αφορά τη διαφήμιση που προβλέπονται στην οδηγία «Τηλεόραση χωρίς σύνορα» (89/552/ΕΟΚ του Συμβουλίου της 3ης Οκτωβρίου 1989 για το συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την άσκηση τηλεοπτικών δραστηριοτήτων(1) όπως τροποποιήθηκε με την οδηγία 97/36/ΕΚ του Κοινοβουλίου και του Συμβουλίου της 30ης Οκτωβρίου 1997(2)).

(1) ΕΕ L 298 της 17.10.1989.

(2) ΕΕ L 202 της 30.7.1997.